CELEX: 32012R1212
Language: fi
Date: 2012-12-17 00:00:00
Title: Komission täytäntöönpanoasetus (EU) N:o 1212/2012, annettu 17 päivänä joulukuuta 2012 , asetusten (EY) N:o 2535/2001, (EY) N:o 917/2004, (EY) N:o 382/2008, (EY) N:o 748/2008, (EY) N:o 810/2008 ja (EY) N:o 610/2009 muuttamisesta maatalouden yhteisen markkinajärjestelyn ilmoitusvelvoitteiden osalta

18.12.2012   
            
            
               FI
            
            
               Euroopan unionin virallinen lehti
            
            
               L 348/7
            
         KOMISSION TÄYTÄNTÖÖNPANOASETUS (EU) N:o 1212/2012,
   annettu 17 päivänä joulukuuta 2012,
   asetusten (EY) N:o 2535/2001, (EY) N:o 917/2004, (EY) N:o 382/2008, (EY) N:o 748/2008, (EY) N:o 810/2008 ja (EY) N:o 610/2009 muuttamisesta maatalouden yhteisen markkinajärjestelyn ilmoitusvelvoitteiden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 192 artiklan 2 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetussa komission asetuksessa (EY) N:o 792/2009 (2) vahvistetaan jäsenvaltioiden toimivaltaisten viranomaisten komissiolle toimittamien tietojen ja asiakirjojen tiedoksiantamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien validoimista. Lisäksi kyseisessä asetuksessa vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina, sekä säädetään henkilötietojen suojaamisesta.
            
         
               (2)
            
            
               Asetuksen (EY) N:o 792/2009 mukaan velvoitteesta käyttää tietojärjestelmiä mainitun asetuksen mukaisesti on säädettävä erityisestä tiedoksiantovelvollisuudesta annettavissa asetuksissa.
            
         
               (3)
            
            
               Komissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä työmenetelmissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa.
            
         
               (4)
            
            
               Monet ilmoitusvelvoitteet on mahdollista täyttää kyseisen järjestelmän avulla asetuksen (EY) N:o 792/2009 mukaisesti, erityisesti ne, joista säädetään neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetussa komission asetuksessa (EY) N:o 2535/2001 (3), toimista, joiden tavoitteena on parantaa mehiläistuotteiden tuotannon ja kaupan pitämisen edellytyksiä, annetun neuvoston asetuksen (EY) N:o 797/2004 soveltamista koskevista yksityiskohtaisista säännöistä 29 päivänä huhtikuuta 2004 annetussa komission asetuksessa (EY) N:o 917/2004 (4), naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä 21 päivänä huhtikuuta 2008 annetussa komission asetuksessa (EY) N:o 382/2008 (5), CN-koodiin 0206 29 91 kuuluvaa nautaeläinten jäädytettyä kuvelihaa koskevan yhteisön tariffikiintiön avaamisesta ja hallinnoinnista 30 päivänä heinäkuuta 2008 annetussa komission asetuksessa (EY) N:o 748/2008 (6), korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista 11 päivän elokuuta 2008 annetussa komission asetuksessa (EY) N:o 810/2008 (7) sekä Chilestä peräisin olevan naudanlihan tariffikiintiön soveltamista koskevista yksityiskohtaisista säännöistä 10 päivänä heinäkuuta 2009 annetussa komission asetuksessa (EY) N:o 610/2009 (8).
            
         
               (5)
            
            
               Tehokkaan hallinnon vuoksi ja kokemukset huomioon ottaen joitain ilmoituksia olisi yksinkertaistettava ja täsmennettävä tai poistettava mainituista asetuksista.
            
         
               (6)
            
            
               Sen vuoksi asetuksia (EY) N:o 2535/2001, (EY) N:o 917/2004, (EY) N:o 382/2008, (EY) N:o 748/2008, (EY) N:o 810/2008 ja (EY) N:o 610/2009 olisi muutettava.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 2535/2001 seuraavasti:
   
               1)
            
            
               Korvataan 10 artiklan 3 kohta seuraavasti:
               ”3.   Jäsenvaltioiden on toimitettava komissiolle hyväksyttyjen tuojien luettelo, jossa tuojat on jaettu hyväksyttyihin tuojiin, jotka ovat antaneet suostumuksensa 2 kohdan mukaisesti, ja muihin hyväksyttyihin tuojiin. Ilmoituksessa on oltava hyväksyttyjen tuojien hyväksyntänumerot, nimet, osoitteet, puhelinnumerot ja sähköpostiosoitteet.”
            
         
               2)
            
            
               Poistetaan 39 artikla.
            
         
               3)
            
            
               Korvataan 40 artiklan 2 kohta seuraavasti:
               ”2.   Jäsenvaltioiden on ilmoitettava komissiolle liitteen IV mukaisesti toteutetun valvonnan tulokset seuraavan kuukauden kymmenenteen päivään mennessä. Ilmoituksessa on oltava seuraavat tiedot:
               
                           a)
                        
                        
                           Yleiset tiedot:
                           
                                       i)
                                    
                                    
                                       voin valmistajan nimi;
                                    
                                 
                                       ii)
                                    
                                    
                                       erän tunnistuskoodi;
                                    
                                 
                                       iii)
                                    
                                    
                                       erän koko kilogrammoina;
                                    
                                 
                                       iv)
                                    
                                    
                                       tarkastuspäivät (päivä/kuukausi/vuosi);
                                    
                                 
                     
                           b)
                        
                        
                           Painon valvonta:
                           
                                       i)
                                    
                                    
                                       satunnaisnäytteen koko (laatikoiden lukumäärä);
                                    
                                 
                                       ii)
                                    
                                    
                                       seuraavat keskiarvoa koskevat tiedot:
                                       
                                                   —
                                                
                                                
                                                   laatikkokohtaisen nettopainon aritmeettinen keskiarvo (sellaisena kuin se ilmoitetaan IMA 1 -todistuksen 9 kohdassa),
                                                
                                             
                                                   —
                                                
                                                
                                                   niiden laatikoiden nettopainon aritmeettinen keskiarvo, joista näyte on otettu,
                                                
                                             
                                                   —
                                                
                                                
                                                   poikkeaako unionissa määritetty nettopainon aritmeettinen keskiarvo merkittävästi ilmoitetusta arvosta (N= ei, Y = kyllä);
                                                
                                             
                                 
                                       iii)
                                    
                                    
                                       seuraavat standardipoikkeamaa koskevat tiedot:
                                       
                                                   —
                                                
                                                
                                                   laatikkokohtaisen nettopainon standardipoikkeama (sellaisena kuin se ilmoitetaan IMA 1 -todistuksen 9 kohdassa),
                                                
                                             
                                                   —
                                                
                                                
                                                   niiden laatikoiden nettopainon standardipoikkeama, joista näyte on otettu (kg)
                                                
                                             
                                                   —
                                                
                                                
                                                   poikkeaako unionissa määritetty nettopainon standardipoikkeama merkittävästi ilmoitetusta arvosta (N= ei, Y= kyllä);
                                                
                                             
                                 
                     
                           c)
                        
                        
                           Rasvapitoisuuden valvonta:
                           
                                       i)
                                    
                                    
                                       satunnaisnäytteen koko (laatikoiden lukumäärä);
                                    
                                 
                                       ii)
                                    
                                    
                                       seuraavat keskiarvoa koskevat tiedot:
                                       
                                                   —
                                                
                                                
                                                   niiden laatikoiden rasvapitoisuuden aritmeettinen keskiarvo, joista näyte on otettu (% rasvaa):
                                                
                                             
                                                   —
                                                
                                                
                                                   ylittääkö unionissa määritetty rasvapitoisuuden aritmeettinen keskiarvo 84,4 % (N=ei, Y=kyllä).”
                                                
                                             
                                 
                     
         
               4)
            
            
               Korvataan 45 artikla seuraavasti:
               ”45 artikla
               Jäsenvaltioiden on ilmoitettava komissiolle tuotteiden määrät, jotka luovutettiin tosiasiallisesti vapaaseen liikkeeseen tuontitariffikiintiöissä asetuksen (EY) N:o 1301/2006 4 artiklan mukaisesti.”
            
         
               5)
            
            
               Lisätään 45 a artikla seuraavasti:
               ”45 a artikla
               Tässä asetuksessa tarkoitetut ilmoitukset on 15 artiklassa, 35 a artiklan 1 kohdassa ja 45 artiklassa tarkoitettuja ilmoituksia lukuun ottamatta tehtävä komission asetuksen (EY) N:o 792/2009 (9) mukaisesti.
            
         
               6)
            
            
               Poistetaan liitteet V ja XIV.
            
         2 artikla
   Muutetaan asetus (EY) N:o 917/2004 seuraavasti:
   
               1)
            
            
               Korvataan 1 artikla seuraavasti:
               ”1 artikla
               Neuvoston asetuksen (EY) N:o 1234/2007 (10) 105 artiklassa tarkoitetuissa kansallisissa ohjelmissa, jäljempänä ’mehiläishoito-ohjelmat’, on oltava erityisesti
               
                           a)
                        
                        
                           alan tilanteen kuvaus, jonka perusteella voidaan säännöllisesti päivittää asetuksen (EY) N:o 1234/2007 107 artiklassa tarkoitetun tutkimuksen rakenteelliset tiedot, jotka koskevat erityisesti seuraavia seikkoja:
                           
                                       i)
                                    
                                    
                                       mehiläishoitajien kokonaismäärä;
                                    
                                 
                                       ii)
                                    
                                    
                                       niiden ammattimaisten mehiläishoitajien lukumäärä, joilla on yli 150 pesää;
                                    
                                 
                                       iii)
                                    
                                    
                                       pesien kokonaismäärä;
                                    
                                 
                                       iv)
                                    
                                    
                                       hunajan tuotanto;
                                    
                                 
                                       v)
                                    
                                    
                                       luettelo ohjelman tavoitteista;
                                    
                                 
                     
                           b)
                        
                        
                           toimien yksityiskohtainen kuvaus, arvioidut kustannukset ja rahoitussuunnitelma, joka on eritelty vuosittain kansallisella ja alueellisella tasolla ja laadittu seuraavien otsikoiden mukaisesti:
                           
                                       i)
                                    
                                    
                                       mehiläishoitajille annettava tekninen apu;
                                    
                                 
                                       ii)
                                    
                                    
                                       varroapunkin torjunta;
                                    
                                 
                                       iii)
                                    
                                    
                                       siirtohoidon järkeistäminen;
                                    
                                 
                                       iv)
                                    
                                    
                                       hunajan määritykset;
                                    
                                 
                                       v)
                                    
                                    
                                       mehiläiskannan lisääminen;
                                    
                                 
                                       vi)
                                    
                                    
                                       soveltavan tutkimuksen ohjelmat;
                                    
                                 
                     
                           c)
                        
                        
                           viittaus sovellettaviin lakeihin, asetuksiin ja hallinnollisiin määräyksiin;
                        
                     
                           d)
                        
                        
                           luettelo niistä mehiläishoitoalan edustavista järjestöistä ja osuuskunnista, jotka laativat mehiläishoito-ohjelmat yhdessä jäsenvaltion toimivaltaisen viranomaisen kanssa;
                        
                     
                           e)
                        
                        
                           mehiläishoito-ohjelmien seurantaa ja arviointia koskevat järjestelyt.
                        
                     
         
               2)
            
            
               Korvataan 6 artiklan kolmas kohta seuraavasti:
               ”Jäsenvaltioiden on ilmoitettava komissiolle jokaisena vuonna viimeistään 15 päivänä joulukuuta yhteenveto 1 artiklan b alakohdassa tarkoitettujen otsikoiden mukaisesti esitettyjen menojen toteutumisesta.”
            
         
               3)
            
            
               Lisätään 6 a artikla seuraavasti:
               ”6 a artikla
               Tässä asetuksessa tarkoitetut ilmoitukset on tehtävä komission asetuksen (EY) N:o 792/2009 (11) mukaisesti.
            
         3 artikla
   Muutetaan asetus (EY) N:o 382/2008 seuraavasti:
   
               1)
            
            
               Korvataan 6 artikla seuraavasti:
               ”6 artikla
               1.   Jäsenvaltioiden on ilmoitettava viimeistään joka kuukauden kymmenentenä päivänä komissiolle kilogrammoina tuotepainoa tai eläinten lukumääränä alkuperämaan mukaan eritellyt tuotemäärät, joille on edelliskuussa myönnetty tuontitodistuksia kiintiön ulkopuolista tuontia varten.
               2.   Jäsenvaltioiden on ilmoitettava viimeistään joka vuoden 31 päivänä lokakuuta komissiolle kilogrammoina tuotepainoa tai eläinten lukumääränä alkuperämaan mukaan eritellyt tuotemäärät, joiden edellisvuoden 1 päivän heinäkuuta ja asianomaisen vuoden 30 päivän kesäkuuta välisenä aikana myönnetyt tuontitodistukset on jätetty käyttämättä kiintiön ulkopuolisessa tuonnissa.
               3.   Jäsenvaltioiden on ilmoitettava komissiolle tuotemäärät, jotka luovutettiin vapaaseen liikkeeseen komission asetuksen (EY) N:o 1301/2006 (12) 4 artiklan mukaisesti.
            
         
               2)
            
            
               Korvataan 7 artikla seuraavasti:
               ”7 artikla
               Edellä 6 artiklan 1 ja 2 kohdassa tarkoitetut tiedonannot on tehtävä käyttäen liitteessä V esitettyjä tuoteluokkia.”
            
         
               3)
            
            
               Korvataan 16 a artikla seuraavasti:
               ”16 a artikla
               Tässä asetuksessa tarkoitetut ilmoitukset on 6 artiklan 3 kohtaa lukuun ottamatta tehtävä komission asetuksen (EY) N:o 792/2009 (13) mukaisesti.
            
         
               4)
            
            
               Poistetaan liitteet II, II ja IV.
            
         4 artikla
   Muutetaan asetus (EY) N:o 748/2008 seuraavasti:
   
               1)
            
            
               Korvataan 8 artiklan 2 ja 3 kohta seuraavasti:
               ”2.   Jäsenvaltioiden on ilmoitettava komissiolle hakemusten sisältämä kokonaismäärä alkuperämaittain eriteltynä viimeistään hakemusten jättökuukauden 17:ntenä päivänä.
               3.   Tuontitodistukset on myönnettävä aikaisintaan 25:ntenä päivänä ja viimeistään hakemusten jättökuukauden lopussa.”
            
         
               2)
            
            
               Muutetaan 9 artikla seuraavasti:
               
                           a)
                        
                        
                           Korvataan 1 ja 2 kohta seuraavasti:
                           ”1.   Poiketen siitä, mitä asetuksen (EY) N:o 1301/2006 11 artiklan 1 kohdan toisessa alakohdassa säädetään, jäsenvaltioiden on ilmoitettava komissiolle
                           
                                       a)
                                    
                                    
                                       viimeistään 10 päivänä elokuuta tämän asetuksen 1 artiklan 3 kohdan b alakohdassa tarkoitetut tuotemäärät, tyhjät ilmoitukset mukaan luettuina, joille myönnettiin tuontitodistuksia edelliskuussa;
                                    
                                 
                                       b)
                                    
                                    
                                       viimeistään kunkin tuontitariffikiintiökauden päättymistä seuraavana 31 päivänä elokuuta tämän asetuksen 1 artiklan 3 kohdan a alakohdassa tarkoitetut tuotemäärät, tyhjät ilmoitukset mukaan luettuina, joille myönnettiin tuontitodistuksia edellisellä tuontitariffikiintiökaudella;
                                    
                                 
                                       c)
                                    
                                    
                                       viimeistään kunkin tuontitariffikiintiökauden päättymistä seuraavana 31 päivänä lokakuuta tuontitodistusten sisältämät tuotemäärät, tyhjät ilmoitukset mukaan luettuina, jotka ovat jääneet käyttämättä tai jotka on käytetty vain osittain ja jotka vastaavat tuontitodistusten kääntöpuolelle merkittyjen määrien ja niiden määrien, joille todistukset on myönnetty, välistä erotusta.
                                    
                                 2.   Jäsenvaltioiden on ilmoitettava komissiolle tuotemäärät, jotka luovutettiin vapaaseen liikkeeseen asetuksen (EY) N:o 1301/2006 4 artiklan mukaisesti.”;
                        
                     
                           b)
                        
                        
                           korvataan 3 kohdan toinen alakohta seuraavasti:
                           ”Tämän asetuksen 1 artiklan 3 kohdassa a alakohdassa tarkoitettuja määriä koskevat ilmoitukset on tehtävä komission asetuksen (EY) N:o 792/2009 (14) mukaisesti.
                        
                     
         
               (3)
            
            
               Poistetaan liitteet IV, V ja VI.
            
         5 artikla
   Muutetaan asetus (EY) N:o 810/2008 seuraavasti:
   
               1)
            
            
               Korvataan 5 artiklan 2 ja 3 kohta seuraavasti:
               ”2.   Jäsenvaltioiden on ilmoitettava komissiolle hakemusten sisältämä kokonaismäärä alkuperämaittain eriteltynä viimeistään hakemusten jättökuukauden kymmenentenä työpäivänä.
               3.   Tuontitodistukset on annettava aikaisintaan hakemusten jättökuukauden 17:ntenä päivänä ja viimeistään hakemusten jättökuukauden 21:ntena päivänä. Kussakin annetussa todistuksessa on täsmennettävä kutakin CN-koodia tai CN-koodiryhmää koskeva määrä.”
            
         
               2)
            
            
               Muutetaan 11 artikla seuraavasti:
               
                           a)
                        
                        
                           Korvataan 2 kohta seuraavasti:
                           ”2.   Jäsenvaltioiden on ilmoitettava komissiolle tuotemäärät, jotka luovutettiin vapaaseen liikkeeseen asetuksen (EY) N:o 1301/2006 4 artiklan mukaisesti.”;
                        
                     
                           b)
                        
                        
                           korvataan 3 kohdan toinen alakohta seuraavasti:
                           ”Tämän asetuksen 1 artiklan 1 kohdan b ja c alakohdassa sekä 2 artiklan a–e ja g alakohdassa tarkoitettuja määriä koskevat ilmoitukset on tehtävä komission asetuksen (EY) N:o 792/2009 (15) mukaisesti.
                        
                     
         
               (3)
            
            
               Poistetaan liitteet IV, V ja VI.
            
         6 artikla
   Muutetaan asetus (EY) N:o 610/2009 seuraavasti:
   
               1)
            
            
               Korvataan 10 artiklan 2 ja 3 kohta seuraavasti:
               ”2.   Jäsenvaltioiden on ilmoitettava komissiolle tuotemäärät, jotka luovutettiin vapaaseen liikkeeseen asetuksen (EY) N:o 1301/2006 4 artiklan mukaisesti.
               3.   Edellä 1 kohdassa tarkoitetut ilmoitukset on tehtävä komission asetuksen (EY) N:o 792/2009 (16) mukaisesti, ja on käytettävä asetuksen (EY) N:o 382/2008 liitteessä V esitettyjä tuoteluokkia.
            
         
               (2)
            
            
               Poistetaan liitteet V, VI ja VII.
            
         7 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 228, 1.9.2009, s. 3.
   
      (3)  EYVL L 341, 22.12.2001, s. 29.
   
      (4)  EUVL L 163, 30. 4.2004, s. 83.
   
      (5)  EYVL L 115, 29.4.2008, s. 10.
   
      (6)  EUVL L 202, 31.7.2008, s. 28.
   
      (7)  EUVL L 219, 14.8.2008, s. 3.
   
      (8)  EUVL L 180, 11.7.2009, s. 5.
   
      (9)  EUVL L 228, 1.9.2009, s. 3.”
   
      (10)  EUVL L 299, 16.11.2007, s. 1.”
   
      (11)  EUVL L 228, 1.9.2009, s. 3.”
   
      (12)  EUVL L 238, 1.9.2006, s. 13.”
   
      (13)  EUVL L 228, 1.9.2009, s. 3.”
   
      (14)  EUVL L 228, 1.9.2009, s. 3.”
   
      (15)  EUVL L 228, 1.9.2009, s. 3.”
   
      (16)  EUVL L 228, 1.9.2009, s. 3.”